Diari Oficial de la Generalitat Valenciana


Sumari del DOGV 9560, del 23-03-2023 (2023/2666)

RESOLUCIÓ de 9 de març de 2023, de la Presidència de la Generalitat, per la qual es dona publicitat a les bases i convocatòria per a la provisió, mitjançant el sistema de lliure designació, del lloc d'interventor o interventora de la Diputació Provincial de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9560

Data del DOGV
:   23-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2666


Data del document
:   09-03-2023

Organisme emissor
:   Presidència de la Generalitat

Tipus de document
:   Resolució

Descriptors 

:   * concurs administratiu

RESOLUCIÓ de 9 de març de 2023, de la Presidència de la Generalitat, per la qual es dona publicitat a les bases i convocatòria per a la provisió, mitjançant el sistema de lliure designació, del lloc d'interventor o interventora de la Diputació Provincial de Castelló. [2023/2666]  
Mitjançant Decret núm. 2023/0678, de la Presidència de la Diputació Provincial de Castelló, es van aprovar les bases i convocatòria específica per a la provisió del lloc de treball d'Interventor de la Diputació Provincial de Castelló, mitjançant el procediment de lliure designació, reservat a funcionaris d'Administració local amb habilitació de caràcter nacional.  
Segons l'article 46 de l'RD 128/2018, de 16 de març pel qual es regula el règim jurídic dels funcionaris d'administració local amb habilitació de caràcter nacional la convocatòria correspon al president de la corporació, qui la remetrà a l'òrgan competent de la comunitat autònoma per a la publicació en el diari oficial corresponent i remissió al Ministeri d'Hisenda i Funció Pública.  
Vistos els antecedents indicats, i en virtut del que es disposa en l'article 46 de l'RD 128/2018, de 16 de març pel qual es regula el règim jurídic dels funcionaris d'Administració local amb habilitació de caràcter nacional, així com l'article 39 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de la Presidència (DOGV, 21.02.2022), s'eleva la següent proposta de resolució:  
  
1r. Donar publicitat a les bases i convocatòria per a la provisió, mitjançant el sistema de lliure designació, del lloc d'Interventor de la Diputació Provincial de Castelló.  
  
«Bases i convocatòria específica per a la provisió del lloc de treball d'interventor de la Diputació Provincial de Castelló, mitjançant el procediment de lliure designació, reservat a funcionaris d'Administració local amb habilitació de caràcter nacional  
  
Primera. Objecte de la convocatòria  
És objecte de les presents bases i convocatòria específica regular el procediment de lliure designació per a la provisió del següent lloc de treball vacant en la vigent relació de llocs de treball de la Diputació Provincial de Castelló, publicada en el Butlletí Oficial de la Província de Castelló número 150, de data 15 de desembre de 2022:  
- Interventor de la Diputació Provincial de Castelló, reservat a funcionaris d'Administració local amb habilitació de caràcter nacional, subescala intervenció-tresoreria, categoria superior, classe 1a.  
Tot això d'acord amb el que es preveu en l'apartat 6 de l'article 92 bis de la Llei 7/1985, de 2 d'abril, reguladora de les Bases del Règim Local i en els termes que estableixen els articles 45 i següents del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en els articles 38 i següents del Decret 92/2021, de 9 de juliol, del Consell, de regulació del personal funcionari amb habilitació de caràcter nacional en l'àmbit territorial de la Comunitat Valenciana.  
  
  
Segona. Característiques del lloc  
El lloc a cobrir es troba inclòs en la vigent relació de llocs de treball d'aquesta diputació, publicada en el Butlletí Oficial de la Província de Castelló número 150, de data 15 de desembre de 2022, reservat a funcionaris d'Administració local amb habilitació de caràcter nacional, per a la seua provisió pel procediment de lliure designació, sent les seues característiques les següents:  
Núm. de lloc: 112  
Denominació: interventor  
Subgrup: A1  
Complement de destí: 30  
Complement específic anual: 36.561,93 €  
Forma de provisió: lliure designació.  
Tercera. Requisits  
Podran participar en aquesta convocatòria pública els funcionaris d'Administració local, amb habilitació de caràcter nacional que reunisquen els següents requisits:  
Ser funcionari d'Administració local, amb habilitació de caràcter nacional pertanyent a la subescala d'intervenció tresoreria, categoria superior, classe 1a.  
De conformitat amb el que es disposa en l'article 36.2 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, no podran concórrer a la present convocatòria els qui es troben en alguna de les següents situacions:  
a) Els funcionaris inhabilitats i els suspensos en virtut de sentència o resolució administrativa ferma, si no haguera transcorregut el temps assenyalat en elles de suspensió.  
b) Els funcionaris destituïts, a llocs de la corporació on es va produir la sanció, si no haguera transcorregut el termini establit en aquesta.  
  
c) Els funcionaris en les situacions d'excedència voluntària a què es refereix l'article 89.1.a i b del text refós de la Llei de l'Estatut Bàsic de l'Empleat Públic, aprovat per Reial decret legislatiu 5/2015, de 30 d'octubre, si no haguera transcorregut el termini de dos anys des de la passada a aquestes.  
d) Els funcionaris que no porten dos anys en l'últim destí obtingut amb caràcter definitiu en qualsevol administració pública, llevat que ho facen a llocs reservats a la seua subescala i categoria en la mateixa corporació.  
  
Quart. Convocatòria  
La convocatòria serà aprovada per l'òrgan competent i remesa a la Presidència de la Generalitat, Direcció General d'Administració Local, per a la seua íntegra publicació en el Diari Oficial de la Generalitat Valenciana i remissió al Ministeri de Política Territorial i Funció Pública, qui disposarà la publicació de l'extracte de la convocatòria en el Boletín Oficial del Estado.  
  
Cinqué. Sol·licituds  
1. Les sol·licituds es dirigiran la presidència de la Diputació Provincial de Castelló dins dels quinze dies hàbils següents al de la publicació de l'extracte de la convocatòria en el Boletín Oficial del Estado.  
  
2. A més del contingut mínim previst en l'article 66.1 de la Llei 39/2015, d'1 d'octubre, del procediment administratiu comú de les administracions públiques, en la sol·licitud haurà d'indicar-se el número de registre personal, la situació administrativa en què es trobe el mateix sol·licitant, així com el seu destí.  
3. Els aspirants adjuntaran a la sol·licitud curriculum vitae en el qual figure:  
a) Acreditació de la condició de funcionari/ària d'Administració local amb habilitació de caràcter nacional.  
b) Anys de servei.  
c) Llocs de treball exercits en les administracions públiques.  
  
d) Títols acadèmics, estudis, cursos, formació i especialització realitzada.  
e) Qualsevol altre mèrit que consideren oportú destacar en relació amb les funcions atribuïdes al lloc sol·licitat.  
Les circumstàncies detallades en la sol·licitud i els mèrits al·legats en el currículum s'acreditaran fefaentment pel candidat que resulte triat, mitjançant la presentació dels documents originals en el Servei de Personal de la Diputació Provincial de Castelló, amb caràcter previ a la designació, a l'efecte d'acreditar el compliment dels requisits exigits en la convocatòria i dels mèrits al·legats en el currículum.  
  
  
Sisé. Tribunal de valoració  
Estarà integrat pels següents membres:  
Titulars:  
- President: un funcionari de carrera pertanyent al grup A1 o un funcionari de carrera amb habilitació de caràcter nacional d'igual o superior categoria que la del lloc convocat, designat pel president:  
  
Enrique Pellicer Batiste, cap Servei Jurídic Diputació de Castelló.  
  
- Vocals:  
Vocal 1: un funcionari de carrera amb habilitació de caràcter nacional pertanyent a la mateixa subescala i d'igual o superior categoria que la del lloc convocat, designat pel president: Juan Enrique Andrés Morella, Interventor de l'Ajuntament de Vila-real.  
Vocal 2: un funcionari de carrera amb habilitació de caràcter nacional d'igual o superior categoria que la del lloc convocat, designat igualment pel President:  
Manuel Pesudo Esteve, secretari general Diputació de Castelló.  
Vocal 3: Un funcionari de carrera pertanyent al grup A1 o un funcionari de carrera amb habilitació de caràcter nacional d'igual o superior categoria que la del lloc convocat, designat igualment pel president:  
  
Mónica Marí Torán, cap Servei Recursos Humans Diputació de Castelló.  
Vocal 4: Un funcionari de carrera pertanyent al grup A1 o un funcionari de carrera amb habilitació de caràcter nacional d'igual o superior categoria que la del lloc convocat, designat igualment pel president:  
  
José Antonio Sales Puig, cap del SAT Diputació de Castelló.  
Suplents:  
- President: un funcionari de carrera pertanyent al grup A1 o un funcionari de carrera amb habilitació de caràcter nacional d'igual o superior categoria que la del lloc convocat, designat pel president: Elena Peña Martí, assessora jurídica Diputació de Castelló.  
- Vocals:  
Vocal 1: Un funcionari de carrera amb habilitació de caràcter nacional pertanyent a la mateixa subescala i d'igual o superior categoria que la del lloc convocat, designat pel president: Valeria Ortega Plasència, viceinterventora Ajuntament de Vila-real.  
Vocal 2: Un funcionari de carrera amb habilitació de caràcter nacional d'igual o superior categoria que la del lloc convocat, designat igualment pel president:  
Ramón López Sales, secretari Ajuntament Vila-real.  
Vocal 3: Un funcionari de carrera pertanyent al grup A1 o un funcionari de carrera amb habilitació de caràcter nacional d'igual o superior categoria que la del lloc convocat, designat igualment pel president:  
  
Rocío Arquimbau Llorens, cap Servei Oficina Pressupostària Diputació de Castelló.  
Vocal 4: Un funcionari de carrera pertanyent al grup A1 o un funcionari de carrera amb habilitació de caràcter nacional d'igual o superior categoria que la del lloc convocat, designat igualment pel president: Vanessa González Vidal, secretària interventora cap Zona Nord Diputació de Castelló.  
  
Seté. Nomenament  
1. Conclòs el termini de presentació de sol·licituds, l'òrgan competent procedirà, si escau, i prèvia constatació de la concurrència dels requisits exigits en aquestes bases, a dictar la resolució corresponent en el termini d'un mes.  
2. La resolució serà prou motivada recollint, en tot cas, la concurrència dels requisits exigits, així com els criteris aplicats sobre la idoneïtat de l'aspirant nomenat. Del mencionat acord es donarà trasllat a la Direcció General d'Administració Local de la Generalitat i òrgan competent del Ministeri de Política Territorial i Funció Pública, òrgan al qual correspondrà l'anotació en el Registre corresponent i la seua publicació en el Boletín Oficial del Estado.  
  
  
Huité. Presa de possessió  
Els terminis possessoris seran els mateixos que els establits per als funcionaris amb habilitació de caràcter nacional nomenats en virtut del procediment de concurs.  
  
Nové. Normativa supletòria  
En el no previst per les presents bases, serà aplicable l'article 46 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, el Decret 92/2021, de 9 de juliol, del Consell, de regulació del personal funcionari amb habilitació de caràcter nacional en l'àmbit territorial de la Comunitat Valenciana i les prescripcions corresponents del Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat, aprovat per Reial decret 364/95, de 10 de març.  
  
  
Desé. Impugnació  
Contra les presents bases, que són definitives en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques i en la Llei reguladora de la jurisdicció contenciosa administrativa, podran els interessats interposar un dels següents recursos:  
A) Amb caràcter potestatiu, recurs de reposició, davant el mateix òrgan que va dictar l'acte contra el qual es recorre, en el termini d'un mes a comptar des de l'endemà de la publicació de l'extracte de la convocatòria en el Boletín Oficial del Estado.  
Si transcorreguera un mes des de l'endemà de la interposició del recurs de reposició sense que aquest haja sigut resolt, es podrà entendre que ha sigut desestimat i interposar recurs contenciós administratiu, davant el jutjat contenciós administratiu competent, en el termini de sis mesos.  
B) Recurs contenciós administratiu davant el Jutjat contenciós administratiu competent, dins del termini de dos mesos des de l'endemà de la publicació de l'extracte de la convocatòria en el BOE.  
  
C) En el cas que la persona interessada siga una administració pública no s'hi pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de l'extracte de la convocatòria en el BOE.  
Tot això, sense perjudici que es puga exercitar qualsevol altre recurs o acció que s'estime procedent.»  
  
2n. Ordenar-ne la publicació en el Diari Oficial de la Generalitat Valenciana  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 2 de març de 2023.- El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.